|  |  |
| --- | --- |
| Prvi.jpg  |   22. V 2018. Број **141/18**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **мај 2018.** |

**Просјечна нето плата у априлу 840 КМ**

**Највиша просјечна нето плата у подручју *Финансијске дјелатности и дјелатности осигурања* 1 352 КМ, а најнижа у подручју *Дјелатности пружања смјештаја, припреме и послуживања хране, хотелијерство и угоститељство* 557 КМ**

Просјечна мјесечна нето платазапослених у Републици Српској,исплаћена у априлу 2018. године износила је840 КМ, а просјечна мјесечна бруто плата 1 345 КМ.

У односу на март 2018. године, просјечна нето плата исплаћена у априлу 2018. године реално је већа за 1,1%, а у односу на април 2017. године реално је већа за 1,1%.

Посматрано по подручјима, у априлу 2018. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 352 КМ. Са друге стране, најнижа просјечна нето плата у априлу 2018. године исплаћена је у подручју *Дјелатности пружања смјештаја, припреме и послуживања хране, хотелијерство и угоститељство* 557 КМ.

У априлу 2018. године, у односу на март 2018. године, највећи номинални раст нето плате забиљежен је у подручјима *Прерађивачка индустрија* 2,9%, *Пољопривреда, шумарство и риболов* 2,7% и *Грађевинарство* 1,8%.

Највеће смањење плате, у номиналном износу, забиљежено је у подручјима *Информације и комуникације* 9,0%, *Дјелатности здравствене заштите и социјалног рада* 1,9% и *Вађење руда и камена* 1,4%.

 км



Графикон 1. Просјечнe нето платe запослених по мјесецима

**Мјесечна инфлација у априлу 2018. године -1,1%**

**Годишња инфлација (IV 2018/IV 2017) 1,1%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у априлу 2018. године у односу на претходни мјесец у просјеку ниже су за 1,1%, док су на годишњем нивоу у просјеку више за 1,1%.

Од 12 главних одјељака производа и услуга, више цијене забиљежене су у седам, ниже цијене у четири, док су цијене у једном одјељку, у просјеку остале непромијењене.

Највећи раст цијена у априлу забиљежен је уодјељку *Превоз* (0,7%)усљед виших цијена горива од 1,7%, затим у одјељку *Рекреација и култура* (0,6%) усљед виших цијена у групи Књиге и школски уџбеници од 2,9%, као и у одјељку *Остала добра и услуге* (0,4%) усљед виших цијена у групи Производи за личну хигијену од 1,0%. У одјељцима *Здравство* и *Намјештај и покућство* забиљежен је раст од 0,3% усљед виших набавних цијена појединих лијекова од 0,5% у групи Фармацеутски производи, односно виших набавних цијена појединих потрошних артикала за одржавање домаћинстава од 0,8% у групи Производи за редовно одржавање куће. Више цијене у априлу забиљежене су још у одјељку *Одјећа и обућа* (0,2%) и у одјељку *Храна и безалкохолна пића* (0,1%).

У одјељку *Ресторани и хотели* цијене су у просјеку остале непромијењене.

Највећи пад цијена у априлу забиљежен је у одјељку *Становање* (8,9%) усљед нижих цијена у групи Електрична енергија, плин и остали енергенти од 11,7% (обрачун електричне енергије по нижој, тзв. љетној тарифи, од 1. априла 2018.) затим слиједи одјељак *Алкохолна пића и дуван* са нижим цијенама од 0,3%, усљед нижих (акцијских) цијена у групи Алкохолна пића од 1,0%. Ниже цијене у априлу, забиљежене су и у одјељцима *Комуникације* и *Образовање* од 0,1%.

Графикон 2. Мјесечна и годишња инфлација

**Календарски прилагођена индустријска производња (I-IV 2018/I-IV 2017.) већа за 4,2%**

**Број запослених у индустрији (I-IV 2018/I-IV 2017.) већи 3,0%**

**Календарски прилагођена индустријска производња** у периоду јануар-април 2018. године у поређењу са периодом јануар-април 2017. године већа је за 4,2%. У истом периоду у подручју *Производња и снабдијевање електричном енергијом, гасом, паром и климатизацији* забиљежен је раст од22,1%, док је у подручју *Прерађивачке индустрије* забиљежен падод 2,2% и у подручју *Вађења руда и камена* пад од 6,7%. Посматрано према главним индустријским групама по основу економске намјене производа, производња енергије у периоду јануар-април 2018. године у поређењу са истим периодом 2017. године, већа је за 18,6%, трајних производа за широку потрошњу 17,7%, док је производња нетрајних производа за широку потрошњу мања за 1,9%, интермедијарних производа за 3,1%, и капиталних производа за 29,7%.

**Број запослених у индустрији** у априлу 2018. године у односу на просјечан мјесечни број запослених у 2017. години већи је за 1,7%, у односу на исти мјесец прошле године за 2,6% и у односу на март 2018. године за 0,3%. Број запослених у индустрији у периоду јануар – април 2018. године, у односу на исти период прошле године, већи је за 3,0%. У истом периоду у подручју *Прерађивачка индустрија* остварен је раст од 3,5%, у подручју *Производња и снабдијевање електричном енергијом, гасом, паром и климатизацији* раст од 1,8%, док је у подручју *Вађења руда и камена* забиљежен падод 0,1%.

Графикон 3. Индекси индустријске производње, април 2014 – април 2018. (∅2015=100)

**Покривеност увоза извозом (у периоду I-IV 2018.) 75,1%**

У априлу 2018. године остварен је извоз у вриједности од 295 милиона КМ и увоз у вриједности од 392 милиона КМ.

У оквиру укупно остварене робне размјене Републике Српске са иностранством у априлу ове године, проценат покривености увоза извозом износио је 75,3%. Проценат покривености увоза извозом, у периоду јануар-април текуће године, износио је 75,1%.

У периоду јануар - април 2018. године остварен је извоз у вриједности од једне милијарде и 184 милиона КМ, што је за 13,0% више у односу на исти период претходне године. Увоз је, у истом периоду, износио једну милијарду и 577 милиона КМ, што је за 8,5% више у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - април 2018. године, највише се извозило у Италију и то у вриједности од 173 милиона КМ, односно 14,6%, те у Хрватску
154 милиона КМ, односно 13,0% од укупно оствареног извоза. У истом периоду, највише се увозило из Србије и то у вриједности од 264 милиона КМ, односно 16,7% и из Русије, у вриједности од 186 милиона КМ, односно 11,8% од укупно оствареног увоза.

Посматрано по групама производа, у периоду јануар - април 2018. године, највеће учешће у извозу остварује електрична енергија са 104 милиона КМ, што износи 8,8% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 161 милиона КМ, што износи 10,2% од укупног увоза.

хиљ. КМ

2017

2018

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Жељка Драшковићzeljka.draskovic@rzs.rs.ba |
| **Статистика индустрије и рударства** Биљана Јеличић, Јелена Штркићbiljana.jelicic@rzs.rs.ba; jelena.strkic@rzs.rs.ba |
| **Статистика спољне трговине** Јелена Гламочикаjelena.glamocika@rzs.rs.ba |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Владан Сибиновић, начелник одјељења и главни уредникИздаје Републички завод за статистику,Република Српска, Бања Лука, Вељка Млађеновића 12дСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |